recursal/SuperWikiNEXT-32B huggingface dataset:
**இந்தன் புனித மரியாள் பதிகல் வேலை** என்பது, ஆங்கிலக் கவுன்ட்டியான டோர்செட்டில் உள்ள இந்தன் புனித மரியாள் என்னும் இடத்தில் கண்டெடுக்கப்பட்ட ஏறத்தாழ முழுமையான உரோமப் பதிகல்வேலை ஆகும். இவ்வலங்கார வேலைப்பாட்டின் மையப் பகுதியில் இயேசு கிறித்துவின் மார்பளவு படம் உள்ளது. பிரித்தானிய அருங்காட்சியகப் பணிப்பாளர் நீல் மக்கிரெகர் தொகுத்து வழங்கிய பிபிசி வானொலி 4 இன் 100 பொருட்களில் உலக வரலாறு நிகழ்ச்சியில் 44 ஆவது பொருளாக இப்பதிகல்வேலை இடம்பெற்றது.

இப்பதிகல் வேலை, இரண்டு அறைகளை மூடி அமைந்துள்ளது. இது பெரும்பாலும், சிவப்பு, மஞ்சள், இளமஞ்சள் ஆகிய நிறங்களைக் கொண்டுள்ளது. 4 ஆம் நூற்றாண்டைச் சேர்ந்ததாகக் கணிக்கப்படும் இது, டேர்னோவிய பதிகற் கலைப் பள்ளியின் பணியகத்தில் செய்யப்பட்டதாகக் கருதப்படுகிறது.

கிறித்தவப் பலகம்
----------------

மைய வட்டத்தின் பெரிய படம்
பெரிய அறையில் இருக்கும் பலகம் 17 அடிக்கு 15 அடி அளவு கொண்டது. இதன் நடுப்பகுதியில் அமைந்துள்ள வட்டத்துள் வெள்ளை உடை அணிந்த மனித உருவம், இரு புறமும் மாதுளம்பழத்துடன் கூடிய கிறித்தவ "சி ரோ" சின்னத்தின் முன்னர் உள்ளது. சிலர் இது பேரரசர் கான்சுட்டன்டைனின் உருவம் எனக் கூறினாலும், பொதுவாக இது யேசு கிறித்து எனவே அடையாளம் காணப்படுகின்றது. இதில் ஒரு பேரரசரைக் குறிப்பதற்கான அடையாளச் சின்னம் எதுவும் இல்லை. இவ்வட்டத்தின் நாற்புறங்களிலும் அரைவட்ட வடிவங்கள் காணப்படுகின்றன. இவற்றில் பெரும்பாலும் நாய், மான் உருவங்களுடன் கூடிய காடு, வேட்டை ஆகியவற்றைக் குறிக்கும் சிறு படங்கள் உள்ளன. நாலுபக்க மூலைகளில் இருக்கும் கால்வட்டங்களுக்குள் காற்றை, அல்லது பருவகாலங்களைக் குறிக்கும் மார்பளவு உருவங்கள் உள்ளன.

உரோமத் தொன்மப் பலகம்
--------------------

சிறிய அறையில் காணப்படும் பலகம் 16½ அடிக்கு 8 அடி நீள அகலங்களைக் கொண்டது. இதன் மையப் பகுதி வட்டத்துள் உரோமத் தொன்மங்களில் வரும் பெல்லரோபொன், சிமேராவைக் கொல்லும் காட்சி உள்ளது. சிலர் இதைக் கிறித்தவக் கருத்தியலின் அடிப்படையில் நன்மை, தீமையை அழிப்பதைக் குறிப்பதாக விளக்குகின்றனர். இதன் இருபுறமும் உள்ள நீள்சதுரக் கட்டங்களுக்குள்ளும் நாய் மானை வேட்டையாடும் காட்சிகள் காணப்படுகின்றன.

கண்டுபிடிப்பு
-------------

இது 1963 ஆம் ஆண்டில் உள்ளூர்க் கொல்லரான (வால்ட்டர்) யோன் வைட் என்பவரால் கண்டுபிடிக்கப்பட்டது. இது டோர்ச்செசுட்டர் அருங்காட்சியகத்தினரால் அகழப்பட்டு பாதுகாப்பதற்காக உயர்த்தப்பட்ட போதும், கட்டிடத்தின் பிற பகுதிகள் எதுவும் ஆராயப்படவில்லை. இது பொதுவாக ஒரு இல்லமாக இருக்கலாம் எனக் கருதுகின்றனர். இதன் பதிகல் அறைகள் உரோமரின் சாப்பாட்டு அறைகளை ஒத்துள்ளன. எனினும் இது ஒரு தேவாலயமாகவோ அல்லது ஏதாவது கிறித்தவக் கட்டிடமாகவோ இருப்பதுவும் சாத்தியமே. இங்கே கிபி 270க்கு முற்பட்ட பொருட்கள் எதுவும் அகப்படவில்லை.

குறிப்புக்கள்
-------------

1. ↑  Moorhead, Sam; Stuttard, David (2012). *The Romans who Shaped Britain*. Thames & Hudson. பக். 203. பன்னாட்டுத் தரப்புத்தக எண்:978-0-500-25189-8. .

இவற்றையும் பார்க்கவும்
----------------------

* 100 பொருட்களில் உலக வரலாறு

வெளியிணைப்புக்கள்
-----------------

* பிரித்தானிய அருங்காட்சியக இணையத்தளப் பக்கம்
* பிபிசி *100 பொருட்களில் உலக வரலாறு* பக்கம்
**நகரா** என்பது ஒரு தோல் இசைக்கருவியாகும். மிகப்பெரிய வடிவம் கொண்ட இந்த இசைக்கருவி பெரும்பாலும் கோவில்களில் நுழைவாயில் அருகே இடம்பெற்றிருக்கும்.

கோவில் இசைக்கருவி
-----------------

நகரா முரசு மண்டபம், மதுரை
நித்ய பூசை நடைபெறும் காலங்கள், சிறப்பு அபிசேக ஆராதனைகள், பண்டிகைகள், கோவில் விழாக்கள், சாமி அல்லது அம்மன் ஊர்வலம் போன்ற முக்கிய நிகழ்வுகளின்போது நகரா என்ற இந்த இசைக்கருவி இசைக்கப்படுகிறது. பெரும்பாலும் கோவில் ஊழியர்களே இக்கருவியினை இசைக்கிறார்கள். மதுரை மீனாட்சி சுந்தரேஸ்வரர் கோவில் போன்ற பெருங்கோவில்களில் காளை மாடு அல்லது யானையின் முதுகில் பொருத்தப்பட்டு தேரோட்டம் போன்ற நிகழ்வுகளில் இசைக்கப்படுகிறது.

அமைப்பு
-------

இதன் அடிப்பாகம் தாமிரம் (செம்பு) அல்லது பித்தளை போன்ற உலோகங்களில் செய்யப்பட்டு ஒரு பெரிய அரைவட்டச் சட்டி வடிவில் தோற்றமளிக்கும். மேல் பாகத்தைத் தோல் கொண்டு இழுத்துக் கட்டியிருப்பார்கள். மேலும் தோல் தளர்வுறாமல் இருக்க ஒரு இரும்பு சட்டத்தால் இறுக்கப்பட்டிருக்கும். கோவில் ஊழியர்கள் வளைந்த குச்சிகளைப் பயன்படுத்தி அடித்து இசைப்பார்கள். இதன் பயன் கோவில்களில் நடைபெறும் நிகழ்வுகளை தொலை தூரத்தில் இருக்கும் மக்களுக்கு நகரா இசைப்பதன் மூலம் அறிவிப்பது ஆகும்.

வெளி இணைப்புகள்
---------------

* நகரா படிமம்
* நகரா நிகழ்படம்
* ஐந்து வகைக் கருவிகள்
* இராச்சசுத்தான் இசைக்கருவிகள்
**இந்தளூர் அம்மயப்ப சுவாமி கோயில்** தமிழ்நாட்டில் தஞ்சாவூர் மாவட்டம், இந்தளூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அம்மையப்ப சுவாமி சன்னதியும், சங்கிலிகருப்பண்ண சுவாமி, அரிஹரப்புத்திர அய்யனார், அடைக்கலம் காத்தான், லாட சன்னியாசி, நல்லபிறவி அம்மன் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. ஆடி மாதம் ஆடி 28-ம் நாள் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இந்தர் மல்கோத்ரா** (Inder Malhotra 1, பிப்பிரவரி, 1930–11, சூன், 2016) இதழாளர், செய்தித்தாள் ஆசிரியர் மற்றும் நூலாசிரியர் ஆவார்.

இதழ் மற்றும் எழுத்துப் பணிகள்
-----------------------------

பஞ்சாப் பல்கலைக் கழகத்தில் கல்வி கற்ற இந்தர் மல்கோத்ரா பத்திரிக்கைத் துறையில் நுழைந்தார். 1965-1971 ஆண்டுகளில் தி ஸ்டேட்ஸ்மன் பத்திரிகையில் ஆசிரியராகவும், 1965 முதல் 1978 வரை தி கார்டியன் என்ற செய்தித்தாளில் செய்தித் தொடர்பாளராகவும், 1978 முதல் டைம்ஸ் ஆப் இந்தியா ஆசிரியராகவும் இருந்தார்.

முன் ஓய்வு பெற்ற பிறகு 1986 முதல் பல்வேறு செய்தித்தாள்களிலும் இதழ்களிலும் இவருடைய கட்டுரைகள் இடம்பெற்றன.

இந்தர் மல்கோத்ரா இந்தியப் பிரதமர் இந்திரா காந்தியின் வாழ்க்கை வரலாறு மற்றும் சில நூல்களையும் எழுதி வெளியிட்டார்.

சிறப்புகளும் விருதும்
---------------------

* நேரு பெல்லோ எனவும் உட்ரோ வில்சன் பெல்லோ எனவும் தகுதிகள் இந்தர் மல்கோத்ராவுக்குக் கிடைத்தன.
* இராம்னாத் கோயங்கா வாணாள் அருஞ்செயல் விருது 2013இல் இவருக்கு வழங்கப்பட்டது.
* இந்தியாவிலும் வெளி நாடுகளிலும் உள்ள பெரும் பல்கலைக் கழகங்களில் சொற்பொழிவாற்றினார்.

சான்றாவணம்
----------

1. ↑
2. ↑
**அக்கிகித்தோ** (*Akihito*, யப்பானிய மொழி: 明仁, பிறப்பு: 23 டிசம்பர் 1933) சப்பான் நாட்டின் முன்னாள் பேரரசர் ஆவார். இவர் சப்பானின் பாரம்பரிய வம்சாவழியினர் ஆட்சிமுறை வரிசையில் 125 ஆவது பேரரசராக இருந்தார். 1989 சனவரி 7 முதல் 30 ஏப்ரல் 2019 ஆம் தேதிவரை செவ்வந்தி அரியணையில் அமர்ந்தது பேரரசராக இருந்தார். இவருக்குப் பிறகு இவரின் மூத்த மகன் பேரரசராகப் பெறுப்பேற்றுக் கொண்டார்

பிறப்பு, கல்வி
--------------

அகிகித்தோ, முந்தைய பேரரசர் ஷோவா என்றழைக்கப்படும் ஹிரோஹித்தோவிற்கும், பேரரசி கொஜுன் அவர்களுக்கும் முதல் மகனாகவும், ஐந்தாவது குழந்தையாகவும் பிறந்தார். குழந்தை பருவத்திலேயே சுகு இளவரசராக அழைக்கப்பட்டு வளர்க்கப்பட்டார். ஆரம்பத்தில் சிறப்பு தனி வகுப்புகள் மூலம் கல்வி கற்கத்தொடங்கிய அகிகித்தோ, பின்னர் ககுஷுயின் என்றழைக்கப்படும் தொடக்க மற்றும் உயர்நிலைப்பள்ளிகளில் 1940 முதல் 1952 வரை கல்வி கற்றார். பேரரசர் வம்சாவழியில், பேரரசராக தகுதிபெறுபவருக்கு ராணுவ அதிகாரியாக கௌரவ பதவி வழங்கப்பட்டு வந்த சூழ்நிலையில், அகிகித்தோவின் தந்தை ஹிரோஹித்தோ வேண்டுகோளுக்கிணங்க இராணுவ அதிகாரி பதவியை பெற்றுக்கொள்ளவில்லை.

1945 ஆம் ஆண்டு ஜப்பான் நாட்டின் டோக்யோ நகரத்தின்மிது அமெரிக்கப்படைகள் குண்டுகள் பொழிந்த போது அகிகித்தோ மற்றும் அவரின் சகோதரர் மசகித்தோ இருவரும் டோக்கியோவை விட்டு வெளியேறினர். அப்போது ஆங்கில மொழியையும், மேற்கத்திய கலாச்சாரங்கள் பற்றியும் கற்றறிந்தார். பின்னர் ககுஷுயின் பல்கலைக்கழகத்தில் அரசியல் அறிவியல் துறையில் பட்ட மேற்படிப்பை படித்தார். ஆனாலும் அவரால் இறுதிவரை படித்துப் பட்டம் பெற முடியவில்லை. 

  

அகிகித்தோவின் தந்தை ஹிரோகித்தோ சனவரி 7, 1989 அன்று இறந்துவிட , அன்று முதல் பேரரசர் அரியணையில் அமர்ந்து ஜப்பான் நாட்டின் பேரரசராக பொறுப்பேற்றுக் கொண்டுள்ளார்.

திருமணம்
--------

ஜூன் 28, 2005 இல் பேரரசர் அக்கிகித்தோவும் பேரரசி மிக்சிகோவும்
1959 ஆம் ஆண்டு ஏப்ரல் 10 ஆம் நாள் நிஷ்ஹின் நிறுவனத்தின்  அதிபரான ஹிடசபுரோ சோதாவின் மகள் மிச்சிகோ சோதா என்பவரைத் திருமணம் செய்துகொண்டார். இவர்களுக்கு மூன்று குழந்தைகள் பிறந்தது.

வாரிசுகள்
---------

| பெயர் | பிறப்பு | திருமணம் | வாரிசு |
| --- | --- | --- | --- |
| நருகித்தோ ,முடிசுடப்பட்ட இளவரசர் | 23 பிப்ரவரி 1960 | 9 ஜூன் 1993 | மசேகோ ஓவதா | ஐகோ |
| புமிகித்தோ இளவரசி | 30 நவம்பர் 1965 | 29 ஜூன் 1990 | இளவரசர் அகிஷினோ | மகோககோ ஹிஷாகித்தோ |
| சயகோ குரோதா, இளவரசி | 18 ஏப்ரல் 1969 | 15 நவம்பர் 2005 | யோஷிகி குரோதா |  |

ஏப்ரல் 10, 1959 -தனது திருமண நாளன்று அகிகித்தோ

மேற்கோள்கள்
-----------

1. 1 2  "Their Majesties the Emperor and Empress". Imperial Household Agency. 2002. 1 December 2007 அன்று மூலம் பரணிடப்பட்டது. 28 December 2007 அன்று பார்க்கப்பட்டது.
2. ↑  Varley, H. Paul. (1980). *Jinnō Shōtōki,* p. 44.
3. ↑  Fukada, Takahiro, "Emperor — poise under public spotlight பரணிடப்பட்டது 2011-10-14 at the வந்தவழி இயந்திரம்", *Japan Times*, 24 November 2009, p. 3.
**அக்கீயர்** (*Achaeans (/əˈkiːənz/; கிரேக்க மொழி: Ἀχαιοί, Akhaioi*) என்பவர்கள் மரபார்ந்த கிரேக்கத்தின் நான்கு முக்கிய பழங்குடியினரில் (மற்றவர்கள் ஏயோலியன்கள், அயோனியர்கள், டோரியன்களுடன்) ஒரு இனத்தவராவர். எசியோடு சீரமைத்த அடித்தளத் தொன்மக் கதையின்படி, இவர்களின் பெயர் அச்சேயன் பழங்குடியினரின் தொன்மவியல் நிறுவனரான அச்செயஸிலிருந்து வந்தது. அவர் குசுதசின் மகன்களில் ஒருவராகவும், அயோனியன் பழங்குடியினரின் நிறுவனர் அயோனின் சகோதரராகவும் கருதப்படுகிறார். குசுதஸின் கிரேக்க ( ஹெலனிக் ) தேசத்தின் தொன்மவியல் குடி முதல்வரான ஹெல்லனின் மகன் ஆவார்.

வரலாற்று ரீதியாக, அச்சேயன் பழங்குடியினர் கிரேக்கத்தின் வடபகுதியில் உள்ள தெஸ்சாலி (Theassaiy) பகுதியில் இருந்து தென்பகுதியில் உள்ள பெலோபொன்னீசில் உள்ள அச்சேயா பகுதிக்கு குடியேறி வசித்து வந்தனர். இவர்கள் பொதுவாக கிரேக்கர்கள் என்றே அழைக்கப்படனர். ஆனால் இவர்கள் கிரேக்கர்களில் ஒரு பிரிவினராக அக்கீயர்களாவர். இவர்கள் பெலோபொன்னீசில் குடியேறுவதற்கு முன்பே அப்பகுதியில் பெலான்சியர் என்னும் பூர்வ குடியினர் இனத்தவர் வாழ்ந்துவந்தனர். என்றாலும் அக்கீயர் வந்து குடியேறிய பகுதி (பின்னர் கிரேக்கம் முழுவதும்) அக்கீயா என்று சிலகாலம் வரை அழைக்கப்பட்டது. இவர்கள் கிமு 710 இல் கிரோட்டன் (Κρότων) நகரத்தை நிறுவிய தெற்கு இத்தாலியின் கிரேக்க குடியேற்றத்தில் அச்சேயர்கள் தீவிர பங்கு வகித்தனர். பித்தகோரியன் பள்ளி நிறுவப்பட்ட இடமாக இந்த நகரம் பிற்காலத்தில் புகழ் பெற்றதாக ஆனது.  மற்ற பெரிய பழங்குடியினரைப் போலல்லாமல் (அயோனியர்கள், டோரியன்கள் மற்றும் ஏயோலியன்கள்), மரபார்ந்த காலத்தில் அச்சேயர்கள் ஒரு தனி பேச்சுவழக்கை கொண்டிருக்கவில்லை இல்லை, அதற்கு பதிலாக டோரிக் கிரேக்க பேச்சுவழக்கைக் கொண்டிருந்தனர்.

குறிப்புகள்
-----------

1. ↑  Apollodorus, *Library* I, 7.3.
2. ↑  2. பழைய குடிகள் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 31-32.
3. ↑  *Peoples, Nations and Cultures*. Editor John Mackenzie. Weidenfeld & Nicolson. 2005.
**மீனாட்சி சிரோத்கர்** (*Meenakshi Shirodkar*) (11 அக்டோபர் 1916 - 3 ஜூன் 1997) ஓர் இந்திய நடிகையாவார். முக்கியமாக மராத்தி திரைப்படங்களிலும், மராத்தி நாடகங்களிலும், தொலைக்காட்சியிலும் இவர் பணியாற்றினார். 1938இல் திரையுலகில் அறிமுகமாகி 1970களின் ஆரம்பம் வரை தொடர்ந்து படங்களில் நடித்து வந்தார். மாஸ்டர் விநாயக்குடன் *பிரம்மச்சாரி* (1938) என்ற மராத்தி படத்தில் நீச்சலுடையில் இவர் தோன்றியது பாரம்பரிய பார்வையாளர்களை திகைக்க வைத்தது. இவர் இரண்டு பாலிவுட் நடிகைகளான, நம்ரதா சிரோத்கர், சில்பா சிரோத்கர் ஆகியோரின் பாட்டியாவார்.

தனிப்பட்ட வாழ்க்கை
------------------

மீனாட்சி அக்டோபர் 11, 1916 அன்று ஒரு மராத்தியக் குடும்பத்தில் இரத்தன் பெட்னேகராக பிறந்தார். சிறுவயதிலேயே இந்திய பாரம்பரிய இசையைக் கற்கத் தொடங்கினார். 1936ஆம் ஆண்டில், மருத்துவர் சிரோத்கரை மணந்தார். இவர்களுக்கு ஒரு மகன் பிறந்தார். இவரது பேத்திகள் பாலிவுட் நடிகைகளான நம்ரதா சிரோத்கரும் சில்பா சிரோத்கரும் திரைப்படத் துறையிலும் பணியாற்றியுள்ளனர்.  நம்ரதா 1993இல் மிஸ் இந்தியாவாக பட்டம் சூட்டப்பட்டார்.

இறப்பு
------

4 ஜூன் 1997 அன்று, மீனாட்சி சிரோத்கர் தனது 80 வயதில் மும்பையில் இறந்தார்.

மேற்கோள்கள்
-----------

1. ↑  "No full stops". *தி இந்து*. 11 Dec 2004. 16 February 2013 அன்று மூலம் பரணிடப்பட்டது. 15 January 2013 அன்று பார்க்கப்பட்டது.
2. ↑  "Miss India Winners 2010-1964". *தி டைம்ஸ் ஆஃப் இந்தியா*. 5 ஆகஸ்ட் 2012 அன்று மூலம் பரணிடப்பட்டது. 15 January 2013 அன்று பார்க்கப்பட்டது.
3. ↑  "Veteran Marathi actress dead". *இந்தியன் எக்சுபிரசு*. 4 June 1997. Archived from the original on 30 டிசம்பர் 2012.. பார்த்த நாள்: 15 January 2013.

வெளி இணைப்புகள்
---------------

* ஐ.எம்.டி.பி இணையத்தளத்தில் மீனாட்சி சிரோத்கர்
முனைவர் **மீனா சர்மா** (Meena Sharma) (பிறப்பு:1984கள்) இந்தியப் பத்திரிகையாளர் ஆவார். இவர் 2016ஆம் ஆண்டில் நாரி சக்தி விருது பெற்றார். வயதான பெற்றோரை கவனிக்காத குழந்தைகளையும், ஒரு பெண் குழந்தையை பிரசவிப்பதாக கணிக்கப்பட்ட கர்ப்பங்களில் அதிக எண்ணிக்கையிலான கருக்கலைப்புகளையும் இவர் அடையாளம் கண்டுள்ளார்.

வாழ்க்கை
--------

இவர் பத்ரிக்கா தொலைக்காட்சியில் ஆசிரியராகவும், "நாயிகா" நிகழ்ச்சியில் ஜீ நியூஸின் தொகுப்பாளராகவும் இருந்துள்ளார். நியூஸ் 18 இல் இவர் "தேஷ் கி பாத்" மற்றும் "டாக்டர் மீனா சர்மா கே சாத்" ஆகிய நிகழ்ச்சிகளைத் தொகுத்து வழங்கினார்.

 முனைவர் மீனா சர்மாவுக்கு "நாரி சக்தி விருது" வழங்கும் பிரணப் முகர்ஜி
2016 ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற இவர் தேர்வு செய்யப்பட்டு  புதுதிடில்லியில் உள்ள குடியரசுத்தலைவர் இல்லத்தில் குடியரசுத் தலைவர் பிரணப் முகர்ஜி வழங்கினார். முகர்ஜியும் பிரதமர் நரேந்திர மோதியும் இவர் முன்னிலைப்படுத்திய ஒரு சிக்கலான சில பெற்றோர்கள் தங்களின் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை குறித்து உரை நிகழ்த்தினர்.

2007 ஆம் ஆண்டில் பெற்றோர் மற்றும் மூத்த குடிமக்களின் பராமரிப்பு மற்றும் நலன்புரி சட்டத்தை உருவாக்க இவர் செய்த உதவியை மகளிர் மற்றும் குழந்தைகள் மேம்பாட்டு அமைச்சகம் அங்கீகரித்தது. இந்த சட்டம் வயதானவர்களின் பராமரிப்பிற்கு பணம் செலுத்துவதற்கு வாரிசுகளுக்கு சட்டபூர்வமாக பொறுப்பேற்க வைக்கிறது. ஆறு இந்திய மாநிலங்களில் 500 அமைப்புகள் எவ்வாறு பாலியல் தீர்மானத்தை வழங்குகின்றன என்பதையும், சட்டவிரோத பாலின நிர்ணயிக்கப்பட்ட கருக்கலைப்புகளையும் இவர் பல்வேறுபட்ட நடவடிக்கையில் வெளிப்படுத்தினார்.

மேற்கோள்கள்
-----------

1. ↑  "Meena Sharma , a 26-year-old freelance journalist, and Shripal..." *Getty Images* (ஆங்கிலம்). 2020-07-08 அன்று பார்க்கப்பட்டது.
2. ↑  "Meena Sharma - Jaipur Literature Festival". *jaipurliteraturefestival.org/* (ஆங்கிலம்). 2013-09-17. 2020-07-08 அன்று பார்க்கப்பட்டது.
3. ↑  "Meena Sharma - Jaipur Literature Festival". *jaipurliteraturefestival.org/* (ஆங்கிலம்). 2013-09-17. 2020-07-08 அன்று பார்க்கப்பட்டது."Meena Sharma - Jaipur Literature Festival".. 2013-09-17.
4. ↑  "Citation for Nari Shakti Puraskar". *Twitter* (ஆங்கிலம்). 2020-07-08 அன்று பார்க்கப்பட்டது.
வாக்குப்பதிவு கருவி(இடது), கட்டுப்பாடு கருவி (வலது)
**மின்னணு வாக்குப்பதிவு கருவிகள்** (Electronic Voting Machine) 1999ல்இந்திய பொது மற்றும் மாநிலத் தேர்தல்களில் வாக்குப்பதிவு செய்ய சில பகுதிகளிலும், 2004லிருந்து முழுவதுமாக பயன்படுத்தப்பட்டு வருகின்றன. முந்தைய காகித வாக்குச்சீட்டு அமைப்பை ஒப்பிடுகையில் மின்னணு வாக்குப்பதிவு இயந்திரங்கள் வாக்களிக்க ஆகும் நேரம் மற்றும் முடிவு அறிவிக்க ஆகும் நேரம் ஆகிய இருநேரங்களையும் குறைக்கிறது. முன்பு மின்னணு வாக்குப் பதிவு இயந்திரங்கள் பாதுகாப்பற்றது என்ற நீருபிக்கப்படாத குற்றச்சாட்டுகள் இருந்தன. பிறகு தில்லி உயர் நீதிமன்றம் மற்றும் இந்திய உச்ச நீதிமன்றம் இந்த குற்றச்சாட்டுகளை புறந்தள்ளியது, இருப்பினும் அது மின்னணு வாக்குப் பதிவு இயந்திரங்களில் மாற்றங்களை மேற்கொள்ள வலியுறுத்தியது. மேலும் பல்வேறு அரசியல் கட்சிகளில் இருந்து வந்த கோரிக்கைகளின் காரணமாகவும். தேர்தல் ஆணையம் *வாக்காளர் சரிபார்க்கும் காகித தணிக்கை சோதனை* ( VVPAT ) அமைப்புகளை வாக்குப் பதிவு இயந்திரங்களில் அறிமுகப்படுத்த முடிவுசெய்தது. இந்திய பொதுத் தேர்தலில் ஒரு முன்னோடி. திட்டமாக 2014 பொதுத்தேர்தலில் மொத்தமுள்ள 543 பாராளுமன்றத் தொகுதிகளில் 8 தொகுதிகளில் வாக்காளர் சரிபார்க்கும் காகித தணிக்கை சோதனை ( VVPAT ) முறைமையை அறிமுகப்படுத்தியது..

சான்றுகள்
---------

1. ↑  "CPI(M), JD(S) back Advani on EVM manipulation issue". *The Hindu* (Chennai, India). 6 July 2009. Archived from the original on 9 ஜூலை 2009.. பார்த்த நாள்: 23 June 2012.
2. ↑
**பொட்டாசியம் செலீனோசயனேட்டு** *(Potassium selenocyanate)* என்பது KSeCN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் நீருறிஞ்சும் திண்மமாக பொட்டாசியம் செலீனோசயனேட்டு காணப்படுகிறது. பொட்டாசியம் செலீனோசயனேட்டு தண்ணீரில் கரைகிறது. காற்றில் சிதைவடையும் போது இச்சேர்மம் சிவப்பு செலீனியத்தையும் பொட்டாசியம் சயனைடையும் கொடுக்கிறது. இச்செலீனோசயனேட்டின் நடத்தைகள் எக்சு கதிர் படிகவியல் சோதனைகளில் உறுதிப்படுத்தப்படுகின்றன. இச்சோதனைகளின் இறுதி முடிவுகள் இதை ஓர் உப்பு என்பதாக உறுதிப்படுத்துகின்றன. C-N மற்றும் C-Se அணுக்களுக்கு இடையில் முறையே முரணற்ற முப்பிணைப்பு மற்றும் ஒற்றைப் பிணைப்புகளில் 1.12 மற்றும் 1.83 என்ற அளவுகளில் பிணைப்பு இடைவெளிகள் உள்ளன  .
Se0 வைக் கொடுக்கின்ற ஆதாரமூலமாக பொட்டாசியம் செலீனோசயனேட்டு கருதப்படுகிறது. உதாரணம்: டிரைபீனைல்பாசுபீனுடன் இது வினைபுரிந்து டிரைபீனைல்பாசுபீன் செலீனைடு உருவாகிறது .

மேற்கோள்கள்
-----------

1. ↑  Swank, Duane D.; Willett, Roger D. (1965). "The Crystal Structure of Potassium Selenocyanate". *Inorganic Chemistry* **4**: 499–501. doi:10.1021/ic50026a013.
2. ↑  Nicpon, Philip; Meek, Devon W. (1967). "Triphenylphosphine Selenide". *Inorganic Syntheses* **10**: 157–159. doi:10.1002/9780470132418.ch23.
**ஸ்ரீ சுப்பிரமணியக்கடவுள் சேத்திரக் கோவை பிள்ளைத்தமிழ்** என்ற இந்நூல்பிள்ளைத்தமிழ் என்ற சிற்றிலக்கிய வகையைச் சார்ந்த நூலாகும். இதன் ஆசிரியர் சிதம்பர முனிவர் ஆவார். காலம் 19 ஆம் நூற்றாண்டு.

நூலாசிரியர்
-----------

இப்பிள்ளைதமிழ் நூலின் ஆசிரியர் திருமுருகன் மேல் பேரன்பு கொண்டு ஒழுகிய சிதம்பர முனிவராவார். இவர் காஞ்சிபுரத்தைச் சார்ந்தவர். திராவிட மாபாடியகாரராகிய ஸ்ரீ மாதவச் சிவஞான யோகிகளின் மாணாக்கர் பன்னிருவருள் இவரும் ஒருவர். முருகன் மட்டுமன்றி அவர் தம் அடியவர்கள் மீதும் பேரன்பு கொண்டவர். வடமொழி, தமிழ் ஆகிய இரு மொழிப் புலமை வாய்ந்தவர்.
இவர் திருவாடுதுறை ஆதீனத்தைச் சேர்ந்தவர். தருமபுரம், திருப்பனந்தாள் முதலிய ஆதீனப் பெருமக்களிடம் அன்பு கொண்டவர். தல வரலாறுகளை நன்கறிந்து சிறப்பாகப் பாடும் வல்லமை உடையவர். இவர் இப்பிள்ளைத் தமிழே அன்றி காஞ்சி காமாட்சியம்மை பிள்ளைத்தமிழ் என்ற நூலையும் பாடியுள்ளார்.

நூலமைபு
-------

விநாயகர் வணக்கம் முதல் பருவத்திற்குப் 10 பாடல்கள் வீதம் 100 பாடல்கள் பாடப்பட்டுள்ளன காப்புப் பருவத்தில் முதற்கண் திருமால், சிவன், ஆகிய முழு முதற்கடவுளர்களைப் போற்றிய பின் நக்கீரர் திருமுருகாற்றுப்படை என்ற நூலில் பாடிய முறைப்படி முருகனின் அறுபடை வீடுகளான திருப்பரங்குன்றம், திருச்செந்தூர், திருவாவினன்குடி, திருவேரகம், குன்றுதோராடல், பழமுதிர்ச் சோலை என்பவற்றையும் போற்றுகிறார்.

நூல் கூறும் செய்திகள்
---------------------

இந்நூல் முருகப்பெருமான் கோயில் கொண்டுள்ள திருத்தலங்களைக் கோவைப்படுத்திச் சிறப்பிக்கின்றது. ஒரு நூறு திருத்தலங்கள் இங்கு பாடப்பட்டுள்ளன. அத்திருத்தலங்களின் தன்மையையும் முருகனின் திரு நாமங்களையும் கற்றோரும் மற்றொரும் போற்ற வேண்டும் என்பது இந்நூலின் நோக்கமாகும்.

உசாத்துணை
---------

கு. முத்துராசன் அவர்கள் எழுதிய பிள்ளைத்தமிழ் இலக்கியம், மணிவாசகர் பதிப்பகம். -1984
***இறுதி பக்கம்*** ( *Irudhi Pakkam* ) என்பது 2021 ஆம் ஆண்டு வெளிவந்த இந்திய தமிழ் மொழி பரபரப்பூட்டும் திரைப்படம் ஆகும். இதை மனோ வி கண்ணதாசன் எழுதி இயக்கியிருந்தார். இன்சோம்னியாக்ஸ் ட்ரீம் கிரியேஷன்ஸ் எல்எல்பி நிறுவனத்தால் தயாரிக்கப்பட்டது. இப்படத்தில் அம்ருதா சீனிவாசன், ராஜேஷ் பாலச்சந்திரன், விக்னேஷ் சண்முகம் ஆகியோர் முக்கிய வேடங்களில் நடித்துள்ளனர். படத்திற்கு எம். எஸ் ஜோன்ஸ் ரூபர்ட் இசையமைத்துள்ளார். அதே நேரத்தில் பிரவீன் பாலு ஒளிப்பதிவு செய்துள்ளார். இராம் பாண்டியன் படத்தொகுப்பு செய்துள்ளார்.

நடிகர்கள்
---------

* இயலாக அம்ருதா சீனிவாசன்
* குமாராக ராஜேஷ் பாலச்சந்திரன்
* பிரசாந்த் வேடத்தில் விக்னேஷ் சண்முகம்
* மிதுனாக ஸ்ரீ ராஜ்
* ஸ்வயம் சித்தா
* கிஷோர் ராஜ்குமார்

தயாரிப்பு
---------

இத்திரைப்படம் பொறியியலாளராக இருந்து திரைப்படத் தயாரிப்பாளராக மாறிய மனோ வீ கண்ணதாசனின் அறிமுக இயக்கத்தில் உருவானது. *அம்ருதா லிவின்* (2017), கள்ளச்சிரிப்பு (2018) போன்ற முந்தைய இணையத் தொடர்களில் இவரது வேலையைப் பார்த்த பிறகு அம்ருதா தேர்ந்தெடுக்கப்பட்டார். தானும் ஒரு நாடகக் கலைஞன் என்பதால், கெரில்லா படத் தயாரிப்பின் பாணியில் படமாக்குவது வசதியாக இருக்கும் என்று மனோ உணர்ந்தார். சென்னை 2 சிங்கப்பூர் (2017) படத்தில் நடித்த நாடக நடிகரும், பயிற்சியாளருமான ராஜேஷ் பாலச்சந்திரன், விக்னேஷ் சண்முகம், மலையாளப் படமான *கியூபன் காலனி* (2018) படத்தில் நடித்த ஸ்ரீ ராஜ் ஆகியோரைப் போலவே இந்தப் படத்தில் ஒரு முக்கிய கதாபாத்திரத்தில் நடிக்கத் தேர்ந்தெடுக்கப்பட்டார்.

படம் வெளியாவதற்கு ஒரு வாரத்திற்கு முன்பு அம்ருதா, நடிகர் கார்த்திக் குமாரை திருமணம் செய்து கொண்டார் .

வெளியீடு
--------

இப்படம் 17திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவைச் சேர்ந்த ஒரு விமர்சகர், "உங்களில் உள்ள துப்பறியும் நபரை வெளிபடுத்தக்கூடிய ஒரு சுவாரஸ்யமான கதைக்களத்துடன் கூடிய ஒரு நல்ல திரில்லர்" என்று குறிப்பிட்டு ஒரு நேர்மறையான விமர்சனத்தை அளித்தார்.  இந்தப் படத்தை தமிழ் நாளிதழ்களான தினமலர், மாலைமலர் ஆகியவையும் மதிப்பாய்வு செய்தன.

சான்றுகள்
---------

1. ↑
2. ↑
3. ↑
4. ↑
5. ↑
6. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *இறுதி பக்கம்*
**இந்திய விரைவு அஞ்சல்** (speed post) என்பது இந்திய அஞ்சல் துறையால் வழங்கப்படும் சேவைகளுள் ஒன்றாகும். இது 1986 ஆகஸ்டு மாதத்தில் துவங்கப்ட்டது. இந்தியாவுக்குள் மட்டுமின்றி உலகம் முழுமைக்கும் பொருட்களை அனுப்ப இச்சேவை உதவுகிறது. எல்லா வாடிக்கையாளர்களும் தங்கள் அஞ்சல் தற்போது எந்த நிலையில் உள்ளது என்று இணையத்தில் சோதித்துக்கொள்ளும் வசதி, விரைவு அஞ்சல் கணக்கு வைத்துக் கொள்ளும் வசதி, விரைவு அஞ்சல் வழி கடவுச் சீட்டு பெறும் வசதி உள்ளிட்ட பல வசதிகளைத் தருகிறது. மேலும் தொழில்துறை வாடிக்கையாளர்களுக்காக அலுவலகத்திற்கே வந்து தபால்களைப் பெறும் வசதியையும் இது தருகிறது.

விரைவு அஞ்சலில் அனுப்பப்படும் பொருளின் எடைக்கான உச்ச வரம்பு 35 கிலோ ஆகும். தங்க நாணயம், நகை, விலைஉயர்ந்த கற்கள் போன்றவற்றையும் விரைவு அஞ்சலில் அனுப்பலாம். அவ்வாறு அனுப்ப வேண்டுமாயின் அப்பொருட்களின் காப்பீட்டு மதிப்பு ஒரு இலட்சத்திற்குள் இருக்க வேண்டும்.

வெளி இணைப்புகள்
---------------

தமிழக அஞ்சல் வட்டத்தின் விரைவு அஞ்சல் சேவைக்கான இணையதளம்

விரைவு அஞ்சல் சேவைக்கான இந்திய அஞ்சல் துறையின் இணையதளம் பரணிடப்பட்டது 2011-01-02 at the வந்தவழி இயந்திரம்
**ஸ்ரீ சாஸ்தா பொறியியல் மற்றும் தொழிலுநுட்பக் கல்லூரி** ( *Sree Sastha Institute of Engineering and Technology* ) என்பது இந்தியாவின், தமிழ்நாட்டின், செம்பரம்பாக்கத்தில் சென்னை - பெங்களூர் நெடுஞ்சாலையில் உள்ள ஒரு தனியார் சுயநிதி பொறியியல் கல்லூரி ஆகும். இந்த கல்லூரியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரி 1999 செப்டம்பர் 9 அன்று நிறுவப்பட்டது.

கல்வி
-----

இந்தக் கல்லூரியியல் ஏழு இளநிலை பொறியியல் படிப்புகள் (பி.இ.) வழங்கப்படுகின்றன. இரு இளங்கலை தொழில்நுட்ப (பி.டெக்.) படிப்புகள், எட்டு முதுநிலை படிப்புகளையும் வழங்கப்படுகிறது. 

இக்கல்லூரியில் உள்ள கல்வித் துறைகள் 

1. இயந்திர பொறியியல் 

2. மின்னணு மற்றும் தொடர்புப் பொறியியல் 

3. மின் மற்றும் மின்னணுவியல் பொறியியல் 

4. கணினி அறிவியல் மற்றும் பொறியியல் 

5. எம்.இ. (அப்ளைடு எலக்ட்ரானிக்ஸ்). 

### சேர்க்கை

இளங்கலைக்கு சேர்க்கப்படும் மாணவர்கள் அவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகிறார்கள். சேர்க்கையானது தமிழக அரசின் விதிமுறைகளின்படி மாநில அரசு ஆலோசனை மற்றும் நடைமுறைகள் மூலம் செய்யப்படுகிறது.

குறிப்புகள்
-----------

1. ↑  *Sree Sastha overview, January –28, 2015*, TNEA Anna university, 2015-03-21 அன்று மூலம் பரணிடப்பட்டது, 2015-01-28 அன்று பார்க்கப்பட்டது
2. ↑  *Sree Sastha Institute overview, January –28, 2015*, TNEA Anna university, 2014-12-30 அன்று மூலம் பரணிடப்பட்டது, 2015-01-28 அன்று பார்க்கப்பட்டது
**வயிற்றறை உட்காண் அறுவைச் சிகிச்சை** (*laparoscopic surgery*) அல்லது **உதரத்துட்காண் அறுவைச் சிகிச்சை** அல்லது *குறைந்தளவு உட்புகும் அறுவைச் சிகிச்சை* (MIS) அல்லது *சாவித்துளை அறுவைச் சிகிச்சை* (*keyhole surgery*), ஓர் தற்கால அறுவை மருத்துவமாகும். இச்செய்முறையில் உடலின் எங்கோவுள்ள சிறு வெட்டு (பொதுவாக 0.5–1.5 செமீ) வழியாக தொலைவிலுள்ள இடத்தில் அறுவைச் சிகிச்சை மேற்கொள்ளப்படுகின்றது.

பழைய, வழமையான திறந்தநிலை அறுவைச் சிகிச்சையை விட நோயாளிக்கு இதில் பல நன்மைகள் உள்ளன. சிறிய வெட்டு ஏற்படுத்துவதால் குருதிப்போக்கும் வலியும் வெகுவாக குறைந்துள்ளது; குணமாகும் நேரமும் குறைகின்றது. மருத்துவமனையில் தங்கியுள்ள காலமும் அதற்கேற்ப மருத்துவச் செலவும் குறைகின்றது. வயிற்றறை உட்காண் அறுவைச் சிகிச்சையின் முக்கிய கூறுகளாக வயிற்றறை உட்காட்டியும் உட்செலுத்த வசதியான இடத்திலிருந்து தொலைவிலுள்ள பாதிக்கப்பட்ட பகுதி வரை புகுத்தி பாதிப்பையும் அறுவை நிலையையும் காட்டக்கூடிய நீண்ட இழை ஒளியிய வடமும் உள்ளன.

வயிற்றறை உட்காட்டி இருவகைப்படும்: (1) ஒளித படப்பிடிப்புக் கருவியுடன் இணைக்கப்பட்ட தொலைநோக்கி கம்பி வில்லை அமைப்பு அல்லது (2) உட்காட்டியின் முனையிலேயே அமைக்கப்பட்டுள்ள மின்னூட்ட இணைப்புக் கருவித்திரையுடனான எண்ணிம வயிற்றறை உட்காட்டி.

படக்காட்சியகம்
--------------

* வயிற்றறை உட்காண் அறுவைச் சிகிச்சை மேற்கொள்ளும் மருத்துவர்கள்வயிற்றறை உட்காண் அறுவைச் சிகிச்சை மேற்கொள்ளும் மருத்துவர்கள்
* வயிற்றறை உட்காண் அறுவைக்கான கருவிகள்வயிற்றறை உட்காண் அறுவைக்கான கருவிகள்
* வயிற்றறை உட்காண் அறுவை மேற்கொள்ளும் தானியக்க இயந்திரம்.வயிற்றறை உட்காண் அறுவை மேற்கொள்ளும் தானியக்க இயந்திரம்.

மேற்சான்றுகள்
-------------

1. ↑  Mastery of Endoscopic and Laparoscopic Surgery W. Stephen, M.D. Eubanks; Steve Eubanks (Editor); Lee L. M.D. Swanstrom (Editor); Nathaniel J. Soper (Editor) Lippincott Williams & Wilkins 2nd Edition 2004
இறையனார் களவியல் என்னும் நூல் தமிழரின் காதல் வாழ்க்கையைப் பற்றிக் கூறும் இலக்கண நூல். இதனை **இறையனார் அகப்பொருள்** என்றும் குறிப்பிடுகிறோம். தொல்காப்பியத்துக்குப் பிந்தியது. இதற்கு நக்கீரர் என்பவர் உரை எழுதியுள்ளார். இதனை **இறையனார் களவியல் உரை** என்கிறோம். இவரது காலம் பொ.ஊ. 7-ஆம் நூற்றாண்டு. இவரது உரையில் காதல் வாழ்க்கை பற்றி விரிவான விளக்கங்கள் தரப்பட்டுள்ளன. முச்சங்க வரலாறு பற்றிய தொகுப்புக் குறிப்பினை முதன்முதலில் தந்த உரையாசிரியர் இவர். உரைநடை வளர்ச்சியில் சிலப்பதிகாரத்தில் வரும் உரைப்பாட்டு மடை என்னும் பகுதிக்குப் பின்னர்த் தமிழில் காணப்படும் உரைநடை இந்த உரைநூல்.

உரைநடைப் பாங்கு
‘தானே அவளே’ என்று சொல்லப்பட்டது என்னும் இவ்வுரையும்
பொருந்தாது. என்னோ காரணம் எனின், கந்தருவ வழக்கத்தோடு ஒக்கும்
எனவே, தமியராய்ப் புணர்தல் முடிந்தது; இன்னும் ஒருகால் அப்பொருளையே
சாலப் புனருத்தமாம் என்பது.

மற்று என்னோ உரையெனின், தானே அவளே என்பது,
ஆண்பால்களுள் இவனோடு ஒத்தாரும் இல்லை, மிக்காரும் இல்லை,
குறைபட்டார் அல்லது; எக்காலத்தும் எவ்விடத்தும் ஞானத்தானும்
குணத்தானும் உருவினானும் திருவினானும் பொருவிலன்தானே என்பது;
இவளும் அன்னள் எனவே, இருவரும் பொருவிறந்தார் என்பதனைப் பயக்கும்.

நின்ற ஏகாரம், ஐந்து ஏகாரத்துள்ளும் என்ன ஏகாரமோ எனின்,
ஆண்குழுவின் இவனையே பிரித்து வாங்கினமையானும், பெண்குழுவின்
இவளையே பிரித்து வாங்கினமையானும் பிரிநிலை ஏகாரம் எனப்பட்டது;
பலவற்றுள் ஒன்று பிரிப்பது பிரிநிலை ஏகாரம் எனப்படும் ஆகலான் என்பது.

அடிக்குறிப்பு
-------------

1. ↑  இறையனார் களவியல் உரை மூலம்
1977 திரைப்படம் குறித்து அறிய, காண்க ஸ்ரீ கிருஷ்ண லீலா (1977 திரைப்படம்).

***ஸ்ரீ கிருஷ்ண லீலா*** (*Sri Krishna Leela*) 1934 ஆம் ஆண்டு வெளிவந்த தமிழ்த் திரைப்படமாகும். கல்கத்தா, பயனீர் பிலிம் நிறுவனத்தாரினால் தயாரிக்கப்பட்டு, பி. வி. ராவ் இயக்கத்தில் வெளிவந்த சுமார் 60 பாடல்களைக்கொண்ட இத்திரைப்படத்தில் பி. எஸ். சிவபாக்கியம், சி. வி. வி. பந்துலு, சி. எஸ். ஜெயராமன் உட்படப் பலர் நடித்திருந்தனர்.

கதைச் சுருக்கம்
---------------

தேவர்களும் முனிவர்களும் திருப்பாற்கடலுக்குச் சென்று கம்சனின் கொடுமை தாங்காது விட்டுணுவை பிரார்த்திக்க, விட்டுணு சேஷசயன காட்சியளித்து, தேவகியின் 8-வது புத்திரனாய் அவதரித்துக் கவலை தீர்ப்பதாய் தெரிவித்து மறைகிறார். சில ஆண்டுகளுக்குப்பின் கம்சன் தங்கை தேவகிக்கும் வசுதேவருக்கும் திருமணம் நடக்கிறது. அசரீரியால் தேவகியின் 8-வது புத்திரனால் தனக்கு மரணம் எனக் கேள்வியுற்ற கம்சன் தேவகியை வெட்டச் செல்லுகிறான். பிறக்கும் குழந்தைகளைத் தந்து விடுவதாய் வசுதேவரும் தேவகியும் வாக்களித்ததால் இருவரையும் சிறையிலடைக்கிறான். 7 குழந்தைகளைப் பறிகொடுத்த தேவகியும், வசுதேவரும் விட்டுணுவைப் பிரார்த்திக்க விஷ்ணு தானே 8-வது குழந்தையாய் பிறப்பதாயும், குழந்தை பிறந்ததும் யமுனை கடந்து கோகுலத்தில் விட்டுவிட்டு அங்குள்ள பெண் குழந்தையைக் கொண்டுவரும்படி தெரிவித்து மறைகிறர். 8-வது குழந்தை பிறந்ததும் கோட்டை வாயில்கள் தானே திறந்து கொள்ள, வசுதேவர் குழந்தையோடு கோகுலம் சென்று, பெண் குழந்தையோடு திரும்புகிறார். கம்சன் 8-வது குழந்தை பிறந்தது பற்றிக் கேள்வியுற்றதும் ஓடிவந்து குழந்தையைப் பிடுங்கி பாறையில் மோத அது சக்தியாக மாறி கம்சனின் அழிவைச் சொல்லி மறைகிறது. 
கோகுலம், யசோதை, நந்தன், ஆயர் கூட்டம் யாவரும் கிருட்டிணனைப் போற்றி செல்வமாக வளர்க்கின்றனர். கிருஷ்ணன் ஒருநாள் அனைவர் தடுக்கவும் கேளாது காளிங்கன் மடுவில் குதித்து கொடிய காளிங்கனின் கர்வத்தை அடக்கி மேலே வருகிறான். யாவரும் கரைமீது அழுது நிற்க, காளிங்கநர்த்தனம் செய்து காளிங்கனைத் துரத்தி யாவரையும் ஆசீர்வதிக்கிறான்.

நடிகர்கள்
---------

இத்திரைப்படத்தில் அக்காலத்தில் பிரபலமான தென்னிந்திய நாடக நடிகர்கள் பலர் நடித்திருந்தனர்.

நடிக, நடிகையர்| பெயர் | பாத்திரம் | குறிப்பு |
| --- | --- | --- |
| பி. எஸ். சிவபாக்கியம் | தேவகி, இடைச்சி | ஓடியன் பிளேட் வண்ணாத்தி பாடல் பாடுகிறார் |
| சி. வி. வி. பந்துலு ஐயர் | வசுதேவர் | ஓடியன் பிளேட் கன்னையா கம்பனி |
| சி. எஸ். ஜெயராமன் | கிருஷ்ணன் | மதுரை பாலவிநோத சங்க்கீத சபா |
| சி. எஸ். ராமண்ணா ஐயர் | மகரந்தன் எனும் இராமன் | இந்தியன் சார்லி டம்பாச்சாரியில் 11 வேடங்களில் நடிப்பு |
| எம். எஸ். முத்துகிருஷ்ணன் | ஆர்ப்பாட்ட கம்சன் | மதுரை பாலமோகன ரஞ்சித சங்கீத சபாவின் உபாத்தியாயர் |
| கே. எஸ். இராஜாம்பாள் | யசோதை | மதுரை |
| டி. என். வாசுதேவ பிள்ளை | இடையர் | ஆரியகான சபா |
| டி. பி. மானோஜி ராவ் | இடையர் | - |
| ராஜராஜேசுவரி | இடைச்சி | - |
| மீனாம்பாள் | இடைச்சி | - |
| பொன்னுத்தாய் | இடைச்சி | - |

மேற்கோள்கள்
-----------

1. ↑  "1934 இல் வெளியான படப்பட்டியல்". www.lakshmansruthi.com (தமிழ்). 2018-12-07 அன்று மூலம் பரணிடப்பட்டது. 2016-10-18 அன்று பார்க்கப்பட்டது.
2. 1 2  *ஸ்ரீ கிருஷ்ண லீலா பாட்டுப் புத்தகம்*, Court Press, Salem, 1934
அகப்பொருள் பாகுபாடு புணர்ச்சி, ஆற்றியிருத்தல், ஊடல், இரங்கல், பிரிதல் என்னும் ஆண் பெண் உறவுகளை (உரிப்பொருளை) மையமாகக் கொண்டது. இதற்கு முதற்பொருளும், கருப்பொருளும் துணையாக அமையும். இவற்றை ஐந்திணை என்பர். 

இவற்றில் இறைச்சி என்பது கருப்பொருள். கரு வளரும் பொருள். இறைச்சி அழுகும் பொருள். கரு உயிரோட்டம் உள்ளது. இறைச்சி உயிரோட்டம் இல்லாதது. பாட்டில் சொல்லப்படும் கருப்பொருள்களிலிருந்து பாட்டால் சொல்லப்படும் பொருளை உய்த்துணர்ந்து கொள்வதை இலக்கண நூலார் இறைச்சி எனக் குறிப்பிடுகின்றனர்.

தொல்காப்பியத்தில் சில நூற்பாக்கள் இதனைத் தெளிவுபடுத்துகின்றன.

விளக்கம்
--------

### உட்பொருளைப் புறத்தே காட்டல்

* இறைச்சியானது உரிப்பொருளைப் புறத்தே காட்டும்.

நிலத்தினும் பெரிதே வானினும் உயர்ந்தன்று  

நீரினும் ஆர் அளவு இன்றே சாரல்  

கருங்காற் குறிஞ்சிப் பூக்கொண்டு  

பெருந்தேன் இறைக்கும் நாடனொடு நட்பே 

இந்தப் பாடலில் **குறிஞ்சிப் பூவில் உள்ள தேன் இறைக்கப்படுவதாகக்** கூறப்பட்டுள்ளது. தலைவியின் தேனைத் தலைவன் இறைத்தான் (கிணற்றில் தண்ணீர் இறைப்பது போல மொண்டுகொண்டான்) என்னும் புணர்தல் உரிப்பொருள் புறத்தே காட்டப்பட்டுள்ளது.
### உள்ளக் கிடக்கை காட்டல்

* இறைச்சியால் வேறு பொருளையும் உணர்ந்துகொள்ளலாம்.

ஒன்றேன் அல்லென் ஒன்றுவென் குன்றத்து  

பொருகளிறு மிதித்த நெரிதாள் வேங்கை  

குறவர் மகளிர் கூந்தற் கொய்மார்  

நின்றுகொய மலரும் நாடனொடு  

ஒன்றேன் தோழி ஒன்றினானே. 

இந்தப் பாடலில் **போரிட்டுக்கொள்ளும் இரண்டு யானைகள் மிதித்த வேங்கைமரம்** இறைச்சிப் பொருளாகக் காட்டப்பட்டுள்ளது. இதில் வேங்கை மரத்தைத் தலைவி என்று கொண்டு காணவேண்டும். தலைவன் புணர்ச்சிக்காக அவளை மிதிக்கிறான். தாய் காப்புக்குள் வைத்து அவளை மிதிக்கிறாள். திருமணந்தான் இதற்குத் தீர்வு. முன்பு திருமணம் என்னும் வேங்கைப்பூவை மரத்தில் ஏறிப் பறிக்க வேண்டிய நிலை இருந்தது. இப்போது இருவரும் மிதிப்பதால் அது நிலத்தில் நின்றுகொண்டே பறிக்கும் எளிய நிலைக்கு வந்துவிட்டது. தலைவன், தலைவி, தாய் மூவரும் திருமணத்தை நாடுகின்றனர். இந்த உள்ளக் கிடக்கை இதன் இறைச்சிப் பொருளால் கொள்ளக் கிடக்கின்றது.
### அன்பின்மையில் அன்பைக் காட்டல்

* இறைச்சிப்பொருளால் அன்பின்மையோடு அன்புடைமையையும் இணைத்துச் சொல்லமுடியும்.

அடிதாங்கும் அளவின்றி அழல் அன்ன வெம்மையால்  

கடியவே கனங்குழாய் காடு என்றார் அக் காட்டுள்  

துடியடிக் கயந்தலை கலக்கிய சின்னீரை  

மிடி ஊட்டிப் பின் உண்ணும் களிறு எனவும் உரைத்தனரே 

இந்தப் பாட்டில் **தீப் போல் பொடி சுடும் காடு, குட்டியானை, ஆண்யானை, பெண்யானை, கலங்கர் நீர்** ஆகியவை இறைச்சிப் பொருள்கள். காடு அழல் அன்ன வெம்மை என்றும், அக்காட்டில் குட்டியானை கலக்கிக் கொஞ்சமாக இருக்கும் நீரை, பொண்யானைக்கு முதலில் ஊட்டிவிட்டு ஆண்யானை பின்னர் உண்ணும் என்றும் கூறப்பட்டிருப்பது இறைச்சிப் பொருள் விளக்கங்கள். தலைவன் ஆண்யானை போலத் தன்னைக் காப்பாற்றுவான் என்று சொல்லித், தலைவி தலைவனுடன் உடன்போக்கு மேற்கொள்ள விரும்புகிறாள். பொடி சுடும் காடு என்பதில் தலைவன் தலைவியை அழைத்துச் செல்ல விரும்பாத அன்பின்மை காணப்படுகிறது. கலங்கல் நீர் என்பதும் அன்பின்மை. எனினும் ஆண்யானை ஊட்டுவதைக் குறிப்பிடும்போது அன்புடைமை வெளிப்படுகிறது.

அடிக்குறிப்பு
-------------

1. ↑  தொல்காப்பியம் பொருளியல் நூற்பா 33, 34, 35
2. ↑  இறைச்சிதானே உரிப் புறத்ததுவே. தொல்காப்பியம் பொருளியல் 33
3. ↑  குறுந்தொகை 3
4. ↑  
இறைச்சியின் பிறக்கும் பொருளுமார் உளவே  

திறத்து இயல் மருங்கின் தெரியுமோர்க்கே. தொல்காப்பியம் பொருளியல் 34
5. ↑  குறுந்தொகை 208
6. ↑  
அன்புறு தகுவன இறைச்சியுள் சுட்டலும்  

வன்புறை ஆகும் வருந்திய பொழுதே. தொல்காப்பியம் பொருளியல் 35
7. ↑  கலித்தொகை 11
வகைப்பாடு
---------

தாவரவியல் பெயர் : *அல்சோபைலா எக்செல்லா*
 (Alsophila excelsa)

குடும்பம் : டிக்சோனியேசியீ (Dicksoniaceae)

மரப்பெரணி

செடியின் அமைவு
--------------

மலர் எனும் உறுப்புத் தோன்றாத பூவாத்தாவரம் ஆகும்.
பெரணிகளில் 280 சாதிகளும், 10,000 மேற்பட்ட இனங்களும் உண்டு. பெரும்பாலும் சிறு செடிகளே. இவைகளில் சிலவே மரமாக வளர்கின்றன. பெரணிகளிலே முதன் முதலில் வேர், தண்டு, இலை என்கிற உண்மையான வேறுபாடுகள் காணப்படுகின்றது. இவைகளின் வேர்கள் சாதாரண தாவரங்களின் வேரைப்போல இல்லாமல் ஒட்டுவேர்கள் கொண்டுள்ளது.

### மரங்களின் அமைவு

பெரணிகளில் சையாத்தியா, ஆல்சோபைலா ஆகிய சாதிகளில் சில இனங்கள் மட்டுமே மரமாக வளர்கிறது. அல்சோபைலா எக்செல்சா பெரணி 60-80 அடி உயரம் வளரக்கூடியது. பார்ப்பதற்கு மரம் இருக்கும். இலைகள் மிக விளக்கமாவும், மிக அழகாகவும் இருக்கும். ஒவ்வொரு இலையும் 4மீ நீளம் கூட இருக்கும். இலை முழு முதிர்ச்சி பெறுவதற்கு இரண்டு மூன்று ஆண்டுகள் கூட ஆகும். பெரணி இலைகளின் தளிர்கள் வில்போன்ற சுருள் வடிவில் மடிக்கப்பட்டிருக்கும். இலை வளர வளர சுருள் மெல்ல மெல்ல விரிந்து கொண்டே போகும். இலைகளின் அடியில் ஸ்போர்கள் எனும் விதைத்துகள் உண்டாகின்றன.
இம்மரம் ஆஸ்திரேலியாவில் வளர்கின்றன. **அல்சோபைலா** என்பது கிரேக்க பெயர் ஆகும்.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**மரமும் கனியும்** என்பது இயேசுவின் உவமைகளுள் ஒன்றாகும். புதிய ஏற்பாட்டின் இரு நற்செய்தி நூல்களில் இது இடம்பெறுகின்றது. மத்தேயு 7:15–20 மற்றும் லூக்கா 6:43-45இல் இவ்வுவமை இடம் பெறுகின்றது. இதன் ஒரு வகை விவிலிய திருமுறையில் இடம்பெறாத தோமா நற்செய்தியில் 45ஆம் வசணத்தில் காணக்கிடைக்கின்றது.

உவமையின் விவரிப்பு
------------------

மத்தேயு நற்செய்தியில் இவ்வுவமை பின்வருமாறு உள்ளது:

>  'போலி இறைவாக்கினரைக் குறித்து எச்சரிக்கையாய் இருங்கள். ஆட்டுத் தோலைப் போர்த்திக் கொண்டு உங்களிடம் வருகின்றனர். ஆனால், உள்ளேயோ அவர்கள் கொள்ளையிட்டுத் தின்னும் ஓநாய்கள். அவர்களின் செயல்களைக் கொண்டே அவர்கள் யாரென்று அறிந்துகொள்வீர்கள். முட்செடிகளில் திராட்சைப் பழங்களையோ, முட்பூண்டுகளில் அத்திப் பழங்களையோ பறிக்க முடியுமா? நல்ல மரமெல்லாம் நல்ல கனிகளைக் கொடுக்கும். கெட்ட மரம் நச்சுக் கனிகளைக் கொடுக்கும். நல்ல மரம் நச்சுக் கனிகளைக் கொடுக்க இயலாது. கெட்ட மரமும் நல்ல கனிகளைக் கொடுக்க இயலாது. நல்ல கனி கொடாத மரங்களெல்லாம் வெட்டப்பட்டு நெருப்பில் எறியப்படும். இவ்வாறு போலி இறைவாக்கினர் யாரென அவர்களுடைய செயல்களைக் கொண்டே இனங்கண்டு கொள்வீர்கள்.
> 
> 
>  – மத்தேயு 11:21-22, பொது மொழிபெயர்ப்பு
> 
> 

லூக்கா நற்செய்தியில் இவ்வுவமை பின்வருமாறு உள்ளது:

>  ' கெட்ட கனி தரும் நல்ல மரமுமில்லை; நல்ல கனி தரும் கெட்ட மரமுமில்லை. ஒவ்வொரு மரமும் அதனதன் கனியாலே அறியப்படும். ஏனென்றால் முட்செடிகளில் அத்திப் பழங்களைப் பறிப்பாருமில்லை; முட்புதர்களில் திராட்சைக் குலைகளை அறுத்துச் சேர்ப்பாருமில்லை. நல்லவர் தம் உள்ளமாகிய நல்ல கருவூலத்திலிருந்து நல்லவற்றை எடுத்துக் கொடுப்பர். தீயவரோ தீயதினின்று தீயவற்றை எடுத்துக் கொடுப்பர். உள்ளத்தின் நிறைவையே வாய் பேசும். 
> 
> 
>  – லூக்கா 6:43-45, பொது மொழிபெயர்ப்பு
> 
>

மேற்கோள்கள்
-----------

1. ↑  *Gospel of Thomas*: Lamb translation and Patterson/Meyer translation.

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**இந்திய விமானப் போக்குவரத்து அமைச்சகம்** (*Ministry of Civil Aviation*) (இந்தி: नागर विमानन मंत्रालय, naagar vimaanan mantraalay) என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சராக ஜோதிர் ஆதித்யா மாதவராவ் சிந்தியா மற்றும் இணை அமைச்சராக விஜய் குமார் சிங் உள்ளனர்.

பணிகள்
------

இந்தியாவில் சிவில் விமானப் போக்குவரத்து வளர்ச்சி மற்றும் ஒழுங்குமுறைக்கான தேசிய கொள்கைகள் மற்றும் திட்டங்களை உருவாக்குவதற்கு பொறுப்பான மத்திய அமைச்சகம் ஆகும். இது நாட்டில் சிவில் விமானப் போக்குவரத்தின் ஒழுங்கான வளர்ச்சி மற்றும் விரிவாக்கத்திற்கான திட்டங்களை வகுத்து செயல்படுத்துகிறது. வான் பாதுகாப்பு, விமான நிலைய வசதிகள், விமான போக்குவரத்து சேவைகள் மற்றும் பயணிகள் மற்றும் பொருட்களை விமானம் மூலம் கொண்டு செல்வதை மேற்பார்வையிடுவது இந்த அமைச்சகத்தின் பணியாகும்.

இந்த அமைச்சகத்தின் கீழ் சிவில் விமானப் போக்குவரத்து தலைமை இயக்குநரகம் செயல்படுகிறது.
மேலும் இந்த அமைச்சகத்தின் கீழ் விமான நிலையங்களின் பொருளாதார ஒழுங்குமுறை ஆணையம் செயல்படுகிறது.

### அமைச்சகத்துடன் இணைக்கப்பட்ட நிறுவனங்கள்

* விமானப் போக்குவரத்து பாதுகாப்பு செயலகம்
* விமான விபத்து விசாரணை செயலகம்

### பயிற்சி நிறுவனங்கள்

* இந்திராகாந்தி தேசிய விமானப் பயிற்சி நிறுவனம்

### சட்டப்பூர்வ அமைப்புகள்

* இந்திய வானூர்தி நிலையங்கள் ஆணையம்

### பொதுத்துறை நிறுவனங்கள்

* பவன்ஸ் ஹன்ஸ், சிறிய விமானங்கள் & உலங்கு வானூர்திகள்

இதனையும் காண்க
--------------

* இந்திய அரசின் அமைச்சகங்கள்

மேற்கோள்கள்
-----------

1. ↑  "Budget data" (PDF). *www.indiabudget.gov.in*. 2019. 4 March 2018 அன்று மூலம் (PDF) பரணிடப்பட்டது. 15 September 2018 அன்று பார்க்கப்பட்டது.
2. ↑  Directorate General of Civil Aviation (India)
3. ↑  Economic Regulatory Authority (AERA)]
4. ↑  Indira Gandhi Rashtriya Uran Akademi

வெளி இணைப்புகள்
---------------

* இந்திய விமானப் போக்குவரத்து அமைச்சகத்தின் இணையதளம்
**குறிஞ்சாங்குளம்** அல்லது **குறிஞ்சாக்குளம்**, தமிழ்நாட்டின் தென்காசி மாவட்டம், திருவேங்கடம் வட்டம், குருவிக்குளம் ஊராட்சி ஒன்றியத்தில் உள்ள குருஞ்சாக்குளம் ஊராட்சியில் அமைந்துள்ளது. இந்த கிராமம் சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும்.

2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1,425 ஆகும். இவர்களில் பெண்கள் 750  பேரும் ஆண்கள் 675 பேரும் உள்ளனர்.

குறிஞ்சாங்குளம் படுகொலை
-----------------------

குறிஞ்சான்குளத்தில், நாயக்கர் சமூகத்தினரின் மண்டபத்திற்கு எதிரே, பறையர் சமூகத்தினர் தங்கள் பகுதியில் வழிபடுவதற்காக காந்தாரியம்மன் சிலை வைத்து வழிபடுவதற்கு முனைந்தார்கள் என்ற காரணத்திற்காக 16 மார்ச் 1992 அன்று, பறையர் சமூகத்தைச் சேர்ந்த சர்க்கரை, சுப்பையா, அம்பிகாபதி மற்றும் அன்பு என்ற நான்கு இளைஞர்கள் கொடூரமான வெட்டிக் கொல்லப்பட்டனர். 

இது தொடர்பாக நாயக்கர் சமுதாயத்தைச் சேர்ந்த 27 பேர் மீது வழக்கு பதிவு செய்யப்பட்டது. வழக்கு நிலுவையில் இருந்தபோது, குற்றஞ்சாட்டப்பட்ட அனைவரையும் கொலை வழக்கிலிருந்து விடுவித்து 2001-ம் ஆண்டு நீதிமன்றம் தீர்ப்பளித்தது.

இச்சம்பவத்தை அடிப்படையாகக் கொண்டு *குறிஞ்சாங்குளம்* எனும் பெயரில் குறும்படம் தயாரித்து, *தமிழர் திரைக்களம்* எனும் பெயரில் இணையத்தில் வெளியிட்டமைக்காக ஐவரை, 22 செப்டம்பர் 2016 அன்று காவல்துறையால் கைது செய்து செய்யப்பட்டனர்.

மேற்கோள்கள்
-----------

1. ↑  காந்தாரி அம்மன் சிலை விவகாரம்
2. ↑  Activist held formaking film on murder of Dalits

வெளி இணைப்புகள்
---------------

* குறிஞ்சாங்குளம் இனப்படுகொலை என்றால் என்ன? காந்தாரியம்மன் கோயில் கட்ட ஏன் ஆதி தமிழர்களை அனுமதிக்க மறுக்கின்றனர்?
* குறிஞ்சான்குளத்தின் பிரச்சினை - காணொளி
* குறிஞ்சாங்குளம் கிராமத்தின் கதை
**பொட்டாசியம் தயோ அசிட்டேட்டு** *(Potassium thioacetate)* என்பது C2H3KOS என்ற மூலக்கூறு வாய்ப்பாடு கொண்ட கரிம கந்தகச் சேர்மமாகும். வெண்மை நிறத்தில் நீரில் கரையக்கூடிய திண்மமாக உள்ள இச்சேர்மம் தயோ அசிட்டேடு எசுத்தர்களையும் பிற வழிப்பொருட்களையும் தயாரிப்பதற்குரிய வினைப்பொருளாகப் பயன்படுகிறது  
.

தயாரிப்பும் வினைகளும்
---------------------

அசிட்டைல் குளோரைடு மற்றும் பொட்டாசியம் ஐதரசன் சல்பைடு ஆகிய சேர்மங்களைச் சேர்த்து வினைபுரியச் செய்வதால் பொட்டாசியம் தயோ அசிட்டேட்டு தயாரிக்க முடியும்.

CH3COCl + 2 KSH → KCl + CH3COSK + H2S
தயோ அசிட்டிக் அமிலத்துடன் பொட்டாசியம் ஐதராக்சைடு சேர்த்து நடுநிலையாக்கம் செய்வதாலும் பொட்டாசியம் தயோ அசிட்டேட்டு தயாரிக்க முடியும்.

CH3COSK + RX → CH3COSR + KX (X = halide)
பொட்டாசியம் தயோ அசிட்டேட்டு, ஆல்க்கைலேற்றும் முகவர்களுடன் வினைபுரிந்து தயோ அசிட்டேட்டு எசுத்தர்களைக் கொடுக்கிறது என்பது பொதுப் பயன்பாடாகும்.

CH3COSR + H2O → CH3CO2H + RSH

மேற்கோள்கள்
-----------

1. ↑  Zongjun Qiao and Xuefeng Jiang "Potassium Thioacetate" e-EROS Encyclopedia Of Reagents For Organic Synthesis, 2014. எஆசு:10.1002/047084289X.rn01737
இந்தியாவில் சம்பல் பள்ளத்தாக்கில் இடையர்
ருமேனியாவில் இடையர்கள்
எசுப்பானியாவில் இடையர்கள்
**இடையர்** (About this soundஒலிப்பு (உதவி·தகவல்)) என்பவர் ஆடு, பசு, எருமை போன்ற விலங்குகளை பராமரிப்பவர்களைக் குறிக்கும்..

பெயர்க்காரணம்
-------------

நிலத்தினை ஐந்து வகைகளாக பண்டைய தமிழ் சமூகம் பகுத்துள்ளது. இவற்றில் குறிஞ்சி என்பது மலையும் மலை சார்ந்த இடம் எனவும்; மருதம் என்பது வயலும் வயல்கள் சார்ந்த இடத்தினையும்; முல்லை என்பது காடும், காடு சார்ந்த இடங்களும் குறிக்கும். முல்லை என்பது பொதுவாக குறிஞ்சிக்கும் மருதத்திற்கும் **இடையில்** இருப்பதால் இங்கு வாழ்பவர்களை **இடையர்** என்று அழைக்கும் பழக்கம் உருவானது.[]

பணிகள்
------

1. கால்நடைகளை பராமரித்தல்
2. கால்நடைகளுக்கு உணவளித்தல்
3. கால்நடைகளை மேய்த்தல்
4. கால்நடைகளின் நோய்களை களைதல்
5. பழங்காலத்தில் ஆநிரைகளை கவராது பாதுகாத்தல் (புறப்பொருள் - கரந்தைத்திணை)
6. பழங்காலத்தில் ஆநிரைகளை கவர்ந்து சென்றால் அவற்றினை தொடர்ந்து சென்று மீட்டல் (புறப்பொருள் - கரந்தைத்திணை)

புற இணைப்புகள்
--------------

விக்கிமீடியா பொதுவகத்தில்,  
 ***இடையர்கள்***   
என்பதின் ஊடகங்கள் உள்ளன. 

* A Beginner's Guide to Raising Sheep
* A Shepherds Songbook
* American Karakul Sheep Registry
* American Livestock Breeds Conservancy
* Rare Breeds Conservation Society of New Zealand
* Scottish Blackface Sheep Breeders Association

1. ↑
2. ↑  shepherd
**இலளிகம் சென்றாயசுவாமி கோயில்** தமிழ்நாட்டில் தர்மபுரி மாவட்டம், இலளிகம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.இக்கோவில் சிற்பங்கள் கி பி 12 ஆம் நூற்றாண்டை சார்ந்ததாக இருக்க கூடும் என கல் வெட்டு துறை அறிஞர்கள் கூறுகின்றனர்.கருவறையில் உள்ள ஸ்ரீதேவி,பூதேவி சமேதராக சர்வாலங்கார கோலத்தில் கம்பீரமாக அமைந்துள்ளார்.இக் கோவில் 14 ஆம் நூற்றாண்டு இவ்வூர் வேட்டுவ தலைவர்களால் கட்டப்பட்டது என கூறுகின்றனர்.ராஜராஜன்,குலோத்துங்கன் போன்ற பேர்ரசர்கள் ராஜராஜேஸ்வரம் பென்னேஸ்வரம் போன்ற பெரும் கோவில்கள் கட்டிய காலத்தில் கட்டப்பட்ட மகா மண்டபமாகும்

திருக்கோவில் சுற்று பிரகாரம் 1144 சதுர அடி

மகா மண்டபம் அர்த்த மண்டபம் 212 சதுர அடி

கர்பகிரகம் 244 சதுர அடி

மொத்த கோவில் பரப்பளவு 2052 சதுர அடி

கோயில் அமைப்பு
--------------

இக்கோயிலில் சென்றாயசுவாமி, ஸ்ரீதேவி, பூதேவி சன்னதிகளும், விநாயகர், ஆஞ்சநேயர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**குறிஞ்சிப்பாடி புத்துமாரியம்மன் கோயில்** தமிழ்நாட்டில் கடலூர் மாவட்டம், குறிஞ்சிப்பாடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் புத்துமாரியம்மன் சன்னதியும், விநாயகர், தண்டபாணி, வேம்பாயி அம்மன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி மாதம் செடல் திருவிழா 9ம் நாள் முக்கிய திருவிழாவாக நடைபெறுகிறது. ஐப்பசி, மாதம் அம்பு உற்சவம்-9 ம் நாள் திருவிழாவாக நடைபெறுகிறது. ஆடி மாதம் திருத்தேர் 10 ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தாலே தோமஸ் மார்டென்சென்** (பிப்ரவரி 2, 1939 - சனவரி 9, 2014) ஒரு அமெரிக்க பொருளியலாளர் மற்றும் 2010 ஆம் ஆண்டின் பொருளாதாரத்திற்கான நோபல் பரிசு பீட்டர் ஆர்தர் டயமண்ட் மற்றும் கிறிஸ்டோபர் அ. பிசாரைட்ஸ் உடன் இணைந்துப் பெற்றார்.

கல்வி
-----

மார்டென்சென் ஓரிகன் மாநிலத்தில் பிறந்தார். வில்லாமேடே பல்கலைகழகத்தில் இளங்கலை பட்டம் பொருளியலில் பெற்றார் மற்றும் பொருளாதாரத்தில் முனைவர் பட்டம் கார்னீகி மிலோன் பல்கலைகழகத்தில் பெற்றார்.

ஆராய்ச்சிப்பணி
--------------

1965 ஆம் ஆண்டு முதல் வடமேற்கு பல்கலைகழகத்தில் ஆசிரியாராக இருந்தார் மற்றும் கெலாக் மேலாண்மை பள்ளியில் மேலாண்மை பொருளியல் மற்றும் முடிவெடுக்கும் அறிவியல் துறையில் 1980 ஆம் ஆண்டு முதல் பேராசிரியாரக இருந்துருக்கிறார். 2006 முதல் 2010 வரை ஆரஸ் பல்கலைகழகத்தில் நீல்ஸ் போர் கெளரவ பேராசிரியராக பொருளியல் மற்றும் மேலாண்மை துறையில் இருந்துருக்கிறார். 2011 ஆம் ஆண்டு வில்லாமேடே பல்கலைகழகத்தில் அவருக்கு கெளரவ முனைவர் பட்டம் வழங்கப்பட்டது.

மார்டென்சென் ஆராய்ச்சி முழுவதும் தொழிலாளர் பொருளியல், பகுபொருளியல் மற்றும் பொருளாதார கோட்பாடுகளில் இருந்தது. இவர் பிறழ்ச்சி வேலையின்மைக்கான பொருந்தும் கோட்பாடு மற்றும் தேடல் பற்றிய ஆராய்ச்சிக்காக அறியப்படுகிறார்.

மேற்கோள்கள்
-----------

1. ↑  "Oregon native, Willamette University grad Dale Mortensen wins Nobel Prize in economics". *The Oregonian*. October 11, 2010.. பார்த்த நாள்: October 11, 2010.
2. ↑  "Dale T. Mortensen | American economist" (in en). *Encyclopedia Britannica*. .

வெளிப்புற இணைப்புகள்
--------------------
**குவானிடின் நைட்ரேட்டு** *(Guanidine nitrate)* என்பது [C(NH2)3]NO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற உப்பான இச்சேர்மம் தண்ணீரில் கரையக்கூடியதாகும். வாயுநிலை மின்னாக்கியாகவும் ராக்கெட்டுகளில் பயன்படுத்தப்படும் திட உந்து எரிபொருள் பயன்பாடுகள் போன்ற உயர் ஆற்றல் எரிபொருளாக பேரளவில் உற்பத்தி செய்யப்படுகிறது. குவானிடியம் நைட்ரேட்டு என்பது அலுவல்முறையாக இருந்தாலும் குவானிடின் நைட்ரேட்டு என்ற பெயர் பரவலாகப் பயன்படுத்தப்பட்டு வருகிறது.

தயாரிப்பும் பண்புகளும்
----------------------

குவானிடின் சேர்மத்துடன் நைட்ரிக் அமிலத்தைச் சேர்த்து நடுநிலையாக்கம் செய்வதால் இது உருவாக்கப்பட்டாலும் தொழிற்சாலைகளில் டைசயன்டையமைடுடன் அல்லது ஒரு கால்சியம் உப்புடன் அமோனியம் நைட்ரேட்டைச் சேர்த்து வினைபுரியச் செய்தே பேரளவில் தயாரிக்கிறார்கள் .
மாதிரி விமானங்களுக்காகத் தயாரிக்கப்படும் யெட்டெக்சு இயந்திரங்களில் ஒற்றை உந்து எரிபொருளாக இது பயன்படுகிறது. 

குறைவான தீப்பற்றும் வெப்பநிலையும் அதிக வாயு வெளியீடும் கொண்டிருப்பதால் இது அதிகமாக விரும்பப்படுகிறது. குவானிடின் நைட்ரேட்டின் ஒற்றை ஒப்பு உந்துவிசை எண் 177 நொடிகளாகும். (கிலோநியூட்டன்.வினாடி/கிலோகிராம்)  
குவானிடின் நைட்ரேட்டின் வெடித்துச் சிதைவடையும் வினையை பின்வரும் சமன்பாடு விளக்குகிறது. 

H6N4CO3 (தி) → 3 H2O (வா) + 2 N2 (வா) + C (தி)

ஒரு ஆக்சிசனேற்றியாக இருப்பதால் இச்சேர்மம் வெடிக்கும் தன்மை கொண்டதாகவும் தீங்கிழைக்கும் சேர்மமாகவும் கருதப்படுகிறது. கண்கள், தோல் மற்றும் மூச்சுப்பாதை போன்றவை இச்சேர்மத்தால் பாதிக்கப்படுகின்றன.

மேற்கோள்கள்
-----------

1. ↑  1000 lbf/in2 (700 kPa) chamber pressure, 14.7 lbf/in2 (101 kPa) exit pressure, shifting equilibrium theoretical performance.

1. 1 2  Thomas Güthner, Bernd Mertschenk and Bernd Schulz "Guanidine and Derivatives" in Ullmann's Encyclopedia of Industrial Chemistry, 2006, Wiley-VCH, Weinheim. எஆசு:10.1002/14356007.a12\_545.pub2

புற இனைப்புகள்
--------------

* Jetex: Propellants
* PhysChem: Guanidine Nitrate பரணிடப்பட்டது 2004-05-05 at the வந்தவழி இயந்திரம் MSDS